Allegros-jousikvartetin perustaja, ammattiviulisti Pia Pelkonen kertoi Twitterissä saaneensa TE-toimistolta kirjeen, miten hänelle tarjottiin työtä. Aktiivimalli siis toimii!

No ei nyt ihan. TE-toimistosta kerrottiin, että Pelkosen kannattaisi hakea töihin Lahden sinfoniaorkesteriin, he kun hakevat itselleen sooloalttoviulunsoittajaa. Pelkonen on kuitenkin viulisti, ei alttoviulisti.

Ongelmaksi tässä muodostuu se, että vaikka sekä viulu että alttoviulu kuuluvat viuluperheeseen, ne ovat eri instrumentteja. Kooltaan suuremman ja toisenlaisella virityksellä ja nuottiavaimella soitettavan alttoviulun tarjoaminen viulistille on kuin kitaristille tarjottaisi basistin paikkaa.

Ei kai se niin tarkkaa.